cyanic-selkie/wikianc huggingface dataset:
Turisme i Noreg
Ferie- og fritidsvanar hos nordmenn
Norske arbeidstakarar har frå 2002 lovfesta rett til ferie i fem veker kvart år. Langt dei fleste bruker ferien til å reise bort frå heimstaden, og reiseaktiviteten har vist ei monaleg auke sidan starten av 1970-åra. I 1970 drog 61 % av alle nordmenn i aldersgruppa 15–74 år på ferie ein eller annan gong i løpet av året. I 1986 hadde talet stige til 77 %. Ved tusenårsskiftet reiser nordmenn i snitt på 3,7 ferie- og fritidsturar per år. Delen av ferieturar som går til utlandet har auka kraftig: I 1970 gjekk 3 % av nordmenns ferieturar til utlandet, utanfor Norden, i 1985 hadde delen utanlandsturer stige til 15 %, medan kvar fjerde reise i 2000 gjekk til utlandet. Resiene varer i gjennomsnitt på fire overnattinger, men tendensen er at reisene vert meir kortvarige, det vil seie 1–3 overnattinger.
Frå 1970-åra har pakketurismen til middelhavsområdet og Kanariøyane vore i sterk vekst. I 2005 vart det om lag 981 000 pakkereiser med fly ut av Noreg, der om lag 876 450 av desse turane gjekk til destinasjonar i Europa.
Spania er det mest populære reisemålet for nordmenn, deretter følgjer Danmark og Sverige.
Nordmenn er også flittige brukarar av fjell og vidder, både på ski og til fots. Ved tusenårsskiftet hadde Den Norske Turistforening (DNT) for første gong over 200 000 medlemmer.
Historie
I den siste halvdelen av 1800-talet byrja ein del reisande å interessere seg for den vakre naturen og dei rike førekomstane av fisk og vilt som framleis fanst i mellom anna Tyskland, Sveits og Skandinavia. Britiske laksefiskarar, jegerar og fjellklatrarar hadde søkt til norske fjordar og fjell allereie i 1850-åra, og omkring 1890 byrja ei rivande utvikling i hotellnæringa på Vestlandet. I 1868 vart Den Norske Turistforening stifta for å arbeide spesielt for utbreiing av fotturismen, og i 1903 vart det oppretta eit eige organ, Forening for Reiselivet i Norge (frå 1929–84 Landslaget for Reiselivet i Norge; 1984–99 Nortra; 1999–2003 Norges Turistråd; frå 2004 Innovasjon Norge), for å samordne marknadsføringa av norske reisemål overfor dei utanlandske kundane.
Frå hundreårsskiftet fram til 1930-åra utgjorde cruiseskipanløp eit viktig innslag i turisttrafikken til Vestlandet, men etter som fjorddistrikta fekk vegsamband med omverda, auka biltrafikken, og i etterkrigstida har gruppeturar med buss vore ei svært viktig inntektskjelde. Den individuelle bilturismen har også vore i stadig vekst sidan dei første campingplassane i Noreg vart opna omkring 1930. Ein stor del av denne trafikken er nordmenn eller andre skandinavar, men også tyskarar og nederlendarar er flittige bilturistar.
Etter 1945 har det vore ein eksplosiv vekst i reiselivet, som gjeld både turisme inn til landet og feriering nordmenn gjer utanalands. Fram til tidleg i 1970-åra hadde Noreg overskot på reisevalutabalansen, men i ettertid har det vore underskot. Auka velstand og internasjonalisering av næringslivet, i tillegg til billigare, meir effektiv og internasjonalisert transport har resultert i at nordmenn reiser til internasjonale destinasjonar på ferie.
Svilengrad
Svilengrad (bulgarsk Свиленград) er ein by og ein kommune i provinsen Khaskovo i Bulgaria. Kommunen omfattar byen Svilengrad og 23 andre busetnader.
Kommunen har eit areal på 700 km2. Ved folketeljinga i 2011 hadde kommunen 23 004 innbyggjarar, medan sjølve byen hadde 18 115 innbyggjarar.
Dei største busetnadene i kommunen er:
Le Pâquier i Neuchâtel
Le Pâquier er ein kommune i distriktet Val-de-Ruz i kantonen Neuchâtel i Sveits. Kommunen har innbyggjarar  og eit areal på. Kommunesenteret ligg 895 meter over havet.
Kommunen ligg nordaust i dalen nær vegen mellom Neuchâtel og Saint-Imier.
Skirennaren Didier Cuche er frå Le Paquier.
Teme
Teme (walisisk Afon Tefeidiad) spring ut i Midt-Wales, sør for Newtown i Powys, og renn gjennom Knighton der ho kryssar grensa til England ned til Ludlow i Shropshire, og så nord for Tenbury Wells på grensa til Shropshire og Worcestershire, før ho munnar ut i Severn sør for Worcester. Heile elva har status som SSSI av English Nature.
Elva vert kryssa av fleire historiske bruer, mellom anna ei i Tenbury Wells som vart bygd av Thomas Telford etter ein flaum i 1795 tok med seg den gamle.
Busetnader ved Teme
Felindre • Beguildy • Llanfair Waterdine • Knucklas • Knighton, Powys • Bucknell • Brampton Bryan • Leintwardine • Burrington • Bromfield • Ludlow • Ashford Bowdler • Ashford Carbonel • Little Hereford • Tenbury Wells • Knighton-on-Teme • Lower Rochford • Newnham Bridge • Eastham • Stockton-on-Teme • Stanford Bridge • Shelsley Walsh • Shelsley Beauchamp • Clifton-upon-Teme • Whitbourne • Martley • Knightwick • Broadwas • Lulsley • Cotheridge • Leigh • Bransford • Powick • Worcester
Mahattat al Hafah
Mahattat al Hafah er ein landsby i Al Madinah-regionen vest i Saudi-Arabia.
Bad Bramstedt
Bad Bramstedt er ein by og ein kommune sør i forbundslandet Schleswig-Holstein i Tyskland. Folketalet var 15 149 i 2021 og kommunen omfattar 24,1 km². Byen ligg 9 meter over havet, om lag 40 kilometer nord om Hamburg.
Gradishtë
Gradishtë er ein tidlegare landkommune i regionen Fier i Albania. Etter ei admininistrasjonsreform i 2014 inngår han som ei kommunaleining i kommunen Divjakë.
Whitecliffs
Whitecliffs er ein landsby i Selwyn District i regionen Canterbury på Sørøya på New Zealand. Ved folketeljinga i 2018 hadde Whitecliffs eit folketal på 1,191. Dette talet omfatta også busetnadane Coalgate og Glentunnel.
Gradishtë
Ved folketeljinga i 2011 hadde den dåverande landkommunen Gradishtë 7 521 innbyggjarar.
Whitecliffs
Staden har også vore kjend som South Malvern (Sheffield var tidlegare kjend som Malvern), og namnet Whitecliffs kjem frå dei terrasserte klippene ovanfor elva Selwyn River. Byenvar tidlegare betydeleg større enn no, og hadde industriverksemder som keramikkverkstadar og teglverk, og kolgruver og sandtak fanst i nærleiken. Byen var så økonomisk viktig at det vart bygd ei sidelinje frå Midland Line, Whitecliffs Branch, til byen. Denne opna 3. november 1875. Passasjertransporten heldt fram til 13. mars 1949, og på grunn av minkande frakt vart linja heilt stengd 31. mars 1962. Lokomotivstallen til jarnvegen står enno i byen.
Gradishtë
Tidlegare administrativ inndeling
Fram til år 2000 var Gradishtë ein del av distriktet Lushnje. Den dåverande landkommunen omfatta busetnadene:
Svardalen
Svardalen er ei grend i Gulen kommune i Vestland. Den ligg midt mellom Eidsfjorden og Brandangersundet, ved Svardalselva mellom innsjøane Svardalsvatnet og Langevatnet. Fv4 går gjennom grenda.
Alley Spur
Alley Spur er ein utstikkar på nordsida av Dufek Massif, like sør for Sapp Rocks i Pensacolafjella i Antarktis. Han vart kartlagd av US Geological Survey frå landmålingar og flyfoto tekne av U.S. Navy i 1956–66, og vart namngjeven av Advisory Committee on Antarctic Names etter kaptein Dalton E. Alley i United States Air Force, ein navigatør som var med til Pensacolafjella, 1957–58.
Algemene Vereniging Radio Omroep
Algemene Vereniging Radio Omroep (AVRO) er eit nederlandsk kringkastingsselskap.
8. juli 1923 vart Hilversum Draadlooze Omroep skipa, men skifta like etter namn til Algemeene Nederland Radio Omroep (ANRO). ANRO vart 28. desember 1927 slått saman med Nederland Omroep Vereeniging til Algemeene Vereeniging Radio Omroep (AVRO). Medregna forgjengarane frå 1923 er AVRO det eldste kringkastingsselskapet i Nederland.
Då fjernsyn vart offisielt innførd i Nederland 2. oktober 1951 var AVRO ein av dei fire fyrste fjernsynsselskapa.
1890 Konoshenkova
1890 Konoshenkova er ein asteroide i det ytre av hovudbeltet. Han blei oppdaga den 6. februar 1968 av Ljudmila Ivanovna Tsjernikh ifrå Krim-observatoriumet i Nautsjnij.
Wadi Og
Wadi Og (hebraisk נחל אוג, arabisk وادي مكلك) er ein elv som renn om vinteren nær den israelsk busetjinga Almog. Han renn 30 km frå Jerusalem til Daudehavet.
Wadi Og er den nordlegaste av elvane som flyt frå Judeaørkenen til Daudehavet. Elva drenerer fjellsida av Oljeberget, Scopusfjellet og Abu Dis i Jerusalem 800 meter over havet og fell til Daudehavet 400 meter under havnivå. Den bratte elva flyt raskt om vinteren, og fleire gonger har flaum i elva vaska bort delar av veg 90. Elva dreg med seg gjøme og avfall med vatnet og stundom kan ein flaumperiodar sjå hundremeter lange spor med gjørme ut i Daudehavet. Elva renn forbi Nabi Musa. Ved slutten av elva vart det bygd eit reservoar som lagrar vatnet frå flaumane og som vert nytta av Almog.
Terminalemulator
Ein terminalemulator, terminalapplikasjon, eller tty er eit program som emulerer ein dataterminal innanfor eit anna grafisk system. Vanlegvis blir ordet nytta synonymt med kommandolinjeskalet eller ein tekstterminal, men terminal dekkjer teknisk sett alle fjernterminalar, inkludert grafiske brukargrensesnitt. Ein terminalemulator i eit grafisk brukargrensesnitt blir ofte kalla eit terminalvindauge.
Eit terminalvindauge gir brukaren tilgang til ein tekstterminal og alle applikasjonane, som t.d. program med kommandolinjegrensesnitt og tekstgrensesnitt. Desse kan køyra anten på same maskina, eller på ei anna maskin over telnet eller ssh. På Unix-liknande operativsystem er det mogleg å ha eitt eller fleire terminalvindauge kopla til den lokale maskina.
Sakristi
Sakristi, frå latin sacristia, «som har å gjere med dei heilage gjenstandane», er eit særsskilt rom i ei kyrkje for å take vare på altarbøker, heilage kar og liknande, og for at presten skal ha eit rom for å kle seg i kyrkjeleg skrud og førebu seg til dei rituelle gjeremåla. Difor ligg sakristiet attmed koret i kyrkja. I tidlegare tider vart eit sakristi gjerne kalla skrudhus.
Sakristiet kan òg nyttast til kyrkjelege handlingar som ikkje treng å gå føre seg i sjølve kyrkja.
Kystjordmaur
Kystjordmaur eller gul sandengmaur (Lasius meridionalis) er ein maur i jord- og tremaurslekta. Arten lever i hovudsak av honningdugg frå rotbladlus. Han lever i jorda under tørre sandmarker, oftast i dei indre delane av stabiliserte sandstrender med store populasjonar av sandjordmaur, ein art han snyltar på.
I Noreg er kystjordmaur funnen ulike stader i det ytre av Oslofjorden og dessutan på Jomfruland. Han er raudlista og rekna som sårbar.
Grazyna Bluff
Grazyna Bluff er ein fjellskrent med ei høgd opp mot kring 600 m sør i Turks Head Ridge på Ross Island. Skrenten is 19 km nord-nordaust for Turks Head. Etter forslag for P.R. Kyle Han vart namngjeven av Advisory Committee on Antarctic Names (2000) etter Grazyna Zreda-Gostynska, som arbeidde på Mount Erebus i 1989–90 som eit medlem av gruppa frå New Mexico Institute of Mining and Technology (NMIMT).
Ribble
Ribble er ei elv i grevskapa North Yorkshire og Lancashire i det nordlege England.
Ho startar der to mindre vassvegar, Gayle Beck og Cam Back, samlast like ved Yorkshires tre toppar. Ho renn så gjennom Settle, Clitheroe og Preston, før ho munnar ut i Irskesjøen ved Lytham.
Ein gangveg, Ribble Way, er etablert langs store delar av elva. Ribble markerte den nordlege grensa til kongedømet Mercia, og i Domesday Book (1086) er ho nordgrense for grevskapet Cheshire.
Hallstein Bronskimlet d.a.y.
Halltein Bronskimlet d.a.y. («den aller yngste») var den første av Flåklypa-figurane Kjell Aukrust introduserte i Mannskapavisa si avisspalte «Våre Duster», og som seinare vart overført til den fiktive avisa Flåklypa Tidende.
Bronskimlet er frå Volda og skal ha vore fødd «i solveggen» i 1918. Han vert presentert som fritenkjar og forfattar med titlar som Eg baska meg trøyt.
Halltein Bronskimlet d.a.y. – en av de fire store (Cappelen, 1997) er ei humorbok av Kjell Aukrust som samlar tidlegare tekstar frå Flåklypa Tidende.
Wu av Han
Keisar Wu av Han (kinesisk: 漢武帝 / 汉武帝; 156 f.Kr, død 87 f.Kr) var den sjuande keisaren i Han-dynastiet. Han herska frå 141 f.Kr til 87 f.Kr. Han etablerte ein autokratisk og sentralisert stat, med prinsipp han adopterte frå konfucianismen som statsfilosofi, etikk og normer for riket sitt og starta ein skule for lære opp framtidige leiarar i klassiske konfucianisme. Han klarte å slå ned på den systematiske plyndringa som Xiongnu-nomadane utførte i det nordlege Kina og i 139 f.Kr sende han sendebodet sitt Zhang Qian ut for å danne ein allianse med yuezhiane i det moderne Usbekistan. Men han vart òg kritisert av einskilde historikarar for tyranni.
Gravmælet hans, Maolingmausoleet (Maoling, 茂陵) i byfylket Xingping i provinsen Shaanxi, er oppført på lista over kulturminne i Folkerepublikken Kina.
Sekretogranin-1
Sekretogranin-1 eller kromogranin B er eit protein i proteinfamilien granin, og det største og minst sure av proteina i familien. Det har vid utbreiing hjå nevroendokrine seller. Det vert kløyvd opp i ulike mindre peptid, som GAWK og sekretolytin, og i alt er 18 potensielle kløyvingssete kjende. Sekretolytin verkar sterkt bakteriedrepande mot gram-negative bakteriar, og er funne med ei vid utbreiing i sentralnervesystemet i nerveseller og gliaseller.
Sekretogranin-1 er kjent frå dyr som pattedyr, fuglar og froskar. Menneskeutgåva har ei lengd på 677 aminosyrerestar, inkludert eit signalpeptid på 20 restar. Ho har strukturelle likskapar med kromogranin A.
Hans Ludvig Meyer
Hans Ludvig Meyer var ein norsk grosserar frå Østre Halsen i Tjølling. Han representerte partiet Høgre på Stortinget i til saman ni år i tida 1910-21.
Meyer var son til ein skipper. Han gjekk Larvik middel- og realskule og vart student i 1872. Dei neste åra reiste han til sjøs. Frå 1880 til 1897 var han skipper, for det meste i langfart. Han budde i strandstaden Østre Halsen fram til 1896, flytta då til Larvik, der han i 1898 etablerte seg som skipsreiar. Han var frå 1899 medeigar i reiarlaget Gran & Meyer, eineeigar frå 1908. Omframt utreiinga av skip, dreiv han eksporthandel og handel med fiskeriprodukt.
Meyer var bystyremedlem i Larvik i seks år. Han var styreformann for Larvik sjømannsskule, Larvik sparebank, Larvik kassefabrikk, og i kvalfangarselskap. I tida 1910-15 var han stortingsmann frå einmannskrinsen Larvik og Sandefjord, medlem i Protokollkomiteen 1910-12 og i Konstitusjonskomiteen 1913-15. Etter å ha vore ute av Tinget ein valbolk, kom han innatt og representerte same krinsen og framleis Høgre på Stortinget 1919-21.
Weertman Island
Weertman Island er den største og sørlegaste av Bennett Islands, som ligg i Hanusse Bay. Ho vart kartlagd frå flyfoto teken av Ronne antarktiske forskingsekspedisjon (RARE) (1947–48) og Falkland Islands and Dependencies Aerial Survey Expedition (FIDASE) (1956–57), og vart namngjeven av United Kingdom Antarctic Place-Names Committee (UK-APC) etter Johannes Weertman, amerikanske metallurgist som studerte isbrestraumar.
Falköpings kommun
Falköping kommune ligg i det svenske länet Västra Götalands län i landskapet Västergötland. Administrasjonssenteret i kommunen ligg i Falköping.
Kommunen husar mellom anna kontormøbelprodusenten; Kinnarps. Hornborgasjön er ein kjend innsjø med utbreidd fugleliv, særskild traner. Kommunen er venskapskommune med Lier kommune i Noreg, Kumo i Finland og Hobro i Danmark.
Tettstader
Falköping kommune har ti tettstader. Folketalet i tabellen er frå 31. desember 2005.
Torvastad Idrettslag
Torvastad Idrettslag er eit idrettslag heimehøyrande på Torvastad i Karmøy kommune. Idrettslaget vart skipa i 1945 og er i 2019 aktivt med fotball, friidrett, innebandy, orientering og volleyball. Torvastad IL spelar i grøne trøyer og elles svarte fargar.
Fotballspelaren Egil Østenstad var Torvastad-spelar i 1988-89 før han i 1990 melde seg inn i Viking FK i Stavanger.
Kjelder
heimeside
Birtavarre
Birtavarre (kvensk Pirttivaara, nordsamisk Gáivuonbahta) er ein tettstad i Kåfjord kommune i Troms og Finnmark med. Birtavarre er ein av tre tettstader i kommunen, og ligg langs Europaveg 6. Birtavarre ligg ca. 18,3 km sørøst for Olderdalen (på nordsida av fjorden), og ca. 12,5 km sørøst for Samuelsberg (nordsida av fjorden). I 2009 var befolkningen i tettstaden og områda rundt 283.
Tettstaden har eit godt servicetilbod som har kommunens helsetenester på Kåfjord helsesenter, to butikkar, eit husflidsutsalg, ein barnehage og ein campingplass. Bygda har også et ullkarderi som karder uvaska ull på maskiner førstninga av 1900-talet. I tillegg finst det også ulike treningstilbod ein kan dra nytte av. Birtavarre Røde Kors har eit treningsrom, og Indre Kåfjord Idrettslag (IKIL) har fotball - og skigrupper, samt turmarsjar. I Birtavarre ligg også Birtavarre bedehus.
Birtavarre er porten til Halti, Finlands høgaste fjell. Frå Europaveg 6 som går like utanfor tettstaden kan du følgje fylkesveg 333 i Troms, deretter ein sommeropen grusa fjellveg heilt inn til foten av Halti i innerenden av Guolasjavri.
Namnet «Birtavarre» kom i tida det var gruvedrift i Kåfjord. Før blei Birtavarre kalla Kåfjordbotn, men på denne tida var det også gruvedrift i Kåfjord i Alta og mange enda opp i feil Kåfjord.
Eit tidlegare gruvesamfunn
Ankerlia var administrasjonsstaden for drifta i perioden 1898-1919. Frå Ankerlia går anleggsveger og stiar opp til dei ulike gruvene på Moskogaisa. På Moskogaisa budde heile familiar gjennom vinteren, og det var også skule der oppe. Andre gruver som tilhøyrde verket var Sabetjohk og Skaidi gruver. Malmen fanst som lag og linser i kvartsittisk skifer i nærleiken av amfibolitt antatt knytt til en gabbro-fakkolitt. Det er drift på pyrrhotitt, chalcopyritt og sfaleritt. Lokalt inneheldt malmen 3-6 prosent koppar. Videre kan ein sjå restar etter smelteverk, bustader, brakker, kontor og butikk. Ruinane etter gruvedrifta er i dag bevart av Nord-Troms Museum.
Wollan Island
Wollan Island er ei kuppelforma, isdekt øy med iaugefallande klipper på nordvestsida, som ligg 1 nautisk mil (1,9 km) nord for Davidson Island i Crystal Sound. Ho vart kartlagd frå landmålingar av Falkland Islands Dependencies Survey (FIDS) (1958–59). Ho vart namngjeven av United Kingdom Antarctic Place-Names Committee (UK-APC) etter Ernest O. Wollan, amerikanske fysikar som studerte isstrukturen.
1891 Gondola
1891 Gondola er ein hovudbelteasteroide. Han blei oppdaga den 11. september 1969 av Paul Wild ifrå Observatorium Zimmerwald i Zimmerwald.
Baga i Nigeria
Baga er ein by i Borno-staten i Nordaust-Nigeria. Baga ligg ved Tsjadsjøen, og hadde ved inngangen av 2015 ca. 10 000 innbyggjarar. Staden ligg nordaust for den historiske byen Kukawa og rundt 196 km frå Maiduguri, delstatshovudstaden i Borno.
Baga var tidlegare ein fiskarlandsby som låg like ved Tsjadsjøen. I 1960- og 1970-åra låg han like ved sjøen, men ettersom Tsjadsjøen har krympa har fiskarane måtta flytta. I 2000 blei Doron Baga-fiskemarknaden halden rundt 6 km frå byen. Innbyggjarar som ikkje har flytta har i staden gått over til å driva med landbruk.
Terroriståtak
I april 2013 blei over 185 menneske drepne og over 2000 heimar øydelagde i Baga gjennom kampar mellom den nigerianske hæren og islamistgruppa Boko Haram.
I januar 2015 blei staden nok eingong angripen av Boko Haram. Militærbasen ved landsbyen blei teken, husa i landsbyen blei brende og innbyggjarane blei drepne. Flyktningar rapporterte om 2000 døde. Innbyggjarane i Baga flykta til trygge stader i Borno og til nabolandet Tsjad.
Satellittbilde frå 2. og 7. januar blei gjevne ut av Amnesty International og viste at rundt 620 bygningar var blitt skadde eller øydelagde av brann. I Doron Baga (eller Doro Gowon), rundt 2,5 km unna, var fiskebåtane forsvunne og «meir enn 3 100 strukturar var skadde eller øydelagde av brann.»
Turn- og Idrettslaget Hovding
Turn- og Idrettslaget Hovding er eit idrettslag heimehøyrande i bydelen Breistein og Åsane i Bergen kommune. Laget vart skipa 4. september 1936 og er aktivt med i fotball, friidrett og turn.
Sindre Piltingsrud
Sindre Piltingsrud er ein fiktiv figur skapt av Kjell Aukrust. Han opptrer ofte i den fiktive avisa Flåklypa Tidende.
Sindre Piltingsrud bur på Krokryggen Gamlehjem i Flåklypa.
Storfors kommun
Storfors kommune ligg i det svenske länet Värmlands län i landskapet Värmland. Administrasjonssenteret i kommunen ligg i Storfors.
Tettstader
Storfors kommune har to tettstader. Folketalet i tabellen er frå 31. desember 2005.
Simeonovgrad
Simeonovgrad (bulgarsk Симеоновград) er ein by og ein kommune i provinsen Khaskovo i Bulgaria. Kommunen omfattar byen Simeonovgrad og åtte andre busetnader.
Kommunen har eit areal på 223 km2. Ved folketeljinga i 2011 hadde kommunen 8 755 innbyggjarar, medan sjølve byen hadde 6 712 innbyggjarar.
Dei største busetnadene i kommunen er:
Werner Söderström OY
Werner Söderström OY eller WSOY er det største forlaget i Finland og held til i Helsingfors. Det vart grunnlagd i 1878 og har gjeve ut alt frå skjønn- og generell litteratur, oppslagsverk og lærebøker. I tillegg har dei drive trykkeriverksemd.
Hutton Cliffs
Hutton Cliffs er nokre klipper på vestsida av Hut Point Peninsula på Ross Island i Antarktis, kring 3,5 km nord for Ford Rock. Dei vart oppdaga av Discovery-ekspedisjonen (1901–04) og kalla opp etter kaptein Hutton av Canterbury Museum i Christchurch på New Zealand.
Gudleik Knotten
Gudleik Knotten er ein i oppdikta person i Kjell Aukrust sine forteljingar. Han skal vera fødd i tolvte vers av «Tomten går i ring» på ein juletrefest. Knotten er ein «notorisk fotgjengar» som er fargeblind og nesten alltid går på raudt lys når han er i byen. Han har vorte overkøyrd ei rekkje gonger, og har skrive boka Volvo'n slik jeg traff den med sterke sjølvbiografiske trekk.
Hjelpefrukt
Hjelpefrukt eller falsk frukt er frukt som vert danna ved at blomebotnen eller andre plantedelar svell ut til ein kjøtfull masse som er med å danne frukta. Hjelpefrukt finn ein til dømes hos mange artar i rosefamilien, som hos jordbær og nype.
Les Geneveys-sur-Coffrane
Les Geneveys-sur-Coffrane er ein kommune i distriktet Val-de-Ruz i kantonen Neuchâtel i Sveits. Kommunen har innbyggjarar  og eit areal på. Kommunesenteret ligg 862 meter over havet.
Bargteheide
Bargteheide er ein by og ein kommune sør i forbundslandet Schleswig-Holstein i Tyskland. Folketalet var 15 987 i 2020 og kommunen omfattar 15,8 km². Byen ligg 48 meter over havet, om lag 15 kilometer nordaust om sentrum av Hamburg.
Helo Cliffs
Helo Cliffs er ei gruppe markante klipper på kring 3525 moh langs nordkanten av kalderaen til Mount Erebus på Ross Island i Antarktis. Namnet kjem frå eit HH-52A-helikopter (CG 1404) frå U.S. Coast Guard som mista krafta og styrta i nærleiken på ruta frå McMurdo-basen til Cape Bird, 9. januar 1971. Ingen ombord vart skadde, men helikopteret måtte forlatast på grunn av plasseringa.
Asker gamle kyrkje
Asker gamle kyrkje i noverande Asker kommune var ei steinkyrkje frå mellomalderen (1100-talet), vigsla til den heilage Maria, den heilage Fabian og den heilage Sebastian «in vigilia Andree», vigslingsdag 29. november. Kyrkja brann 3. mars 1878. Dei metertjukke steinmurane som stod att, vart deretter rivne, og kyrkja vart erstatta med den noverande teglsteinskyrkja, Asker kyrkje, som vart reist på same tufta og vigsla i 1879.
Skildring
Den nedbrunne mellomalderkyrkja er kjend frå fotografi og teikningar frå 1800-åra, og omrisset av ho er dessutan lagt inn på ei planteikning frå 1860 over kyrkjegarden. Ifølgje planen var skipet om lag 17,35 meter langt og 12,5 meter breitt, koret om lag 6,5 meter langt og cirka 8 meter breitt, sakristiet om lag 5,2 meter langt og 6,2 meter breitt og våpenhuset i vest om lag 3,8 meter langt og cirka 4,6 meter breitt. Midt på mønet av skipet sat ein takryttar (eit lite tårn) med høg hjelm. Kyrkja hadde soleis eit rektangulært skip og eit smalare (og lågare) kor, som hadde ein rett endevegg i aust. Koret hadde eit vindauge mot sør og skipet to, og i både skip og kor var det ein portal mot sør. Desse lutene av kyrkjebygningen samsvarte truleg med den opphavlege utforminga, sjølv om kyrkja har vorte reparert og fått tilføyingar opp gjennom åra. I skipet var det òg ein portal mot vest med våpenhuset framføre.
Historie
Ein reknar med at Asker gamle kyrkje vart bygd på 1100-talet. Ein stor reparasjon av kyrkja vart gjort i 1377, og av rekneskapar frå 1620-åra går det òg fram at store reparasjonar vart gjorde i desse tidene. I 1705 vart sakristiet i mur føydd til aust for koret, med eit gravkammer i kjellaren med steinkvelv over.
San Marino RTV
Radiotelevisione della Repubblica di San Marino (San Marino RTV eller SMTV) er ein allmennkringkastar i San Marino. Kanalen er tilgjengeleg i San Marino samt i enkelte delar av Italia.
Asker gamle kyrkje
Historie
Askerkyrkja vart kjøpt i 1723 av krigsprokurator Knud Boesen saman med annekskyrkjene Tanum og Haslum, som er to mellomalderkyrkjer i noverande Bærum kommune som framleis står. Johan Friederich Larsen kjøpte kyrkjene i 1753, og overdrog dei ti år seinare til Morten Leuch. Enka etter han, Mathia Collett, selde dei i 1775 til Peder Anker, som skulle verte hennar svoger. Dottera til statsminister Peder Anker, Karen C. A. Wedel Jarlsberg, selde kyrkjene til kommunen i 1847.
Gravhaugane frå førhistorisk tid i området kring Asker kyrkje
I notidas opne landskap med dyrka mark og lauvskog som kyrkja låg i, har det vorte registrert ti lokalitetar med godt markerte gravhaugar, (rundhaugar) frå jarnalderen. Valet av staden for mellomalderkyrkja, som kan ha etterfølgt ei stavkyrkje (kyrkje bygd i tre), må sjåast i samanheng med desse gravhaugane, ettersom det er vanleg både i Noreg og andre land at det ligg førkristne (heidne) graver attmed eller i nærleiken av mellomalderkyrkjer, eller der det har stått mellomalderkyrkjer. Det har soleis vore eit religiøst sentrum i dette området i førkristen tid òg.
Konsolidering
Konsolidering er i geologi ei omvandling av lause eller porøse bergartar og avleiringar til faste bergarter, til dømes ved trykkpåverknad. Omgrepet diagenese, som blir brukt særskild om sedimentære bergarter, omfattar mellom anna konsolidering.
I geoteknikk er jordkonsolidering en prosess med volumreduksjon av jordlag (vanligvis grunnjord), hovedsakelig assosiert med væskeutdrivelse.
Konsolidering er òg eit omgrep innan økonomi.
Ottaviano
Ottaviano er ein by og ein kommune i provinsen Napoli i regionen Campania i Italia. Kommunen har 24 000 ibuarar og dekker ei flatevidd på 19,8 km². Ottaviano ligg under Vesuv, ikring 20 km aust for Napoli.
Under Romarriket var Ottaviano ein liten landsby på det veldige godset Octaviorum, ein eigedom som høyrde til Octavia-ætta, slekta keisar Augustus var ein del av.
Ottaviano vart i 1944 mykje skadd under eit vulkanutbrot på Vesuv. På 1980-talet var Ottaviano kjend som høgborga til forbrytarbanden Camorra.
Mest heile Vesuv nasjonalpark ligg i kommunen. Nasjonalparkleiinga held til i Medici-slottet i byen. Ottaviano kommune omfattar også landsbyane Furchi, San Gennarello og Zabatta.
Frattamaggiore
Frattamaggiore er ein by og ein kommune i provinsen Napoli i regionen Campania i Italia. Kommunen har 30 000 ibuarar og dekker ei flatevidd på 5,32 km². Byen ligg 15 km nord for provinshovudstaden Napoli, 44 meter over havet.
Frattamaggiore er fyrste gongen omtala i 921. Komponisten Francesco Durante vart fødd her i 1684.
Bergsfjord Oppvekstsenter
Bergsfjord Oppvekstsenter – Avdeling skole er ein norsk offentleg grunnskule i Loppa kommune i Troms og Finnmark fylke. Han har atten elevar i tre skoleklassar, desse er fordelt på klassetrinn frå fyrste til tiande. Skulen dekkjer heile barne- og ungdomstrinnet.
Leiar for skulen er rektor Elin Jensen.
Abyar 'Ali
Abyar 'Ali er ein by og ein vestleg forstad i Medina i Al Madinah-regionen vest i Saudi-Arabia.
Remas
Remas er ein tidlegare landkommune i regionen Fier i Albania. Etter ei admininistrasjonsreform i 2014 inngår han som ei kommunaleining i kommunen Divjakë.
Tidlegare administrativ inndeling
Fram til år 2000 var Remas ein del av distriktet Lushnje. Den dåverande landkommunen omfatta busetnadene:
Abraham Wuchters
Abraham Wuchters (fødd kring 1608 i Antwerpen, død 23. mai 1682 i København) var ein nederlandsk målar.
I 1638 vart han tilsett som teiknelærar på Sorø Akademi og året etter vart han invitert til København som personleg teiknelærar for kong Christian IV.
Wuchters fekk etter kvart stor respekt for portretta sine av kongen og familien hans.
Endeorganskade
Endeorganskade eller målorganskade visar til skade i dei store organa som blir forsynt av kretsløpet, nemleg hjarta, nyrene, hjernen og augene. Skaden kan skuldast ukontrollert hypertensjon, hypotensjon eller hypovolemi.
Teikn på hypertensiv skade
Ved hypertensjon i startfase plar ein å undersøke:
Abraham Wuchters
Wuchters var i Sverige i tidsrommet 1660-62, der han blant anna målte eksdronning Kristina.
Wyck Island
Wyck Island er ei lita øy som ligg nær vestsida av Brooklyn Island aust i Wilhelmina Bay, utanfor vestkysten av Graham Land. Ho vart oppdaga av Belgica-ekspedisjonen, 1897–99, under Gerlache, og etter anbefaling frå ekspedisjonslegen Frederick A. Cook, etter ære R.A. Van Wyck, den første borgarmeisteren i New York.
1892 Lucienne
1892 Lucienne er ein hovudbelteasteroide. Han blei oppdaga den 16. september 1971 av Paul Wild ifrå Observatorium Zimmerwald i Zimmerwald.
Long John Silver av Jefferson Airplane
Long John Silver er det siste studioalbumet til Jefferson Airplane før 1989. Det kom ut i 1972 og nådde 20. plass i Amerika.
Innspeling
Etter fleire soloprosjekt for Grunt Records, kom medlemmane i Jefferson Airplane endeleg saman igjen i mars 1972 for første gong sidan Bark kom ut. Paul Kantner, Grace Slick, Jorma Kaukonen, Jack Casady, Joey Covington og Papa John Creach kom alle attende. Innspelinga i Wally Heider Studios pågjekk i tre månader, men det var stor splid i gruppa og kvart av medlemmene spelte inn sine delar separat. Joey Covington forlet bandet under innspelinga og John Barbata og Sammy Piazza spelte trommer på resten. Innspelinga var ferdig i mai og albumet kom ut i juli.
Utgjeving
Albumet kom ut på Grunt Records, og klatra til 20. plass på den amerikanske albumlista. Bandet gjorde seg klare for ein turne i USA, den første for bandet sidan 1970. Turneen starta i juli, og besetninga var Kantner, Slick, Kaukonen, Casady, Creach, Barbata og David Freiberg. Freiberg tok over for Marty Balin på harmonivokal, men spelte òg tamburin og «prøvde å halde bandet saman». Turneen enda i september i Winterland, med Balin på scenen under ekstranummera. Konsertane i Chicago Auditorium og Winterland vart gjevne ut på konsertalbumet Thirty Seconds Over Winterland.
Salslister
Album Singel
Samfunnskontrakt
Samfunnskontrakten er eit omgrep brukt innan politisk filosofi. Omgrepet blir brukt om ein tenkt kontrakt inngått av menneske i ein opphavleg statslaus og fri tilstand (naturtilstanden), der menneska i varierande grad (avhengig av kva for ein filosof det er som drøftar teorien) avgir fridom til ei felles statsmakt. Med naturtilstanden som utgangspunkt freistar dei ulike filosofane å forklare kvifor det er i eit individ si rasjonelle eigeninteresse å oppgje fridom for å oppnå dei fordelane som ei statsmakt vil gje. Det vil også vere ein del av teorien kva plikter statsmakta, til dømes kongen, har overfor menneska. Og kva menneska kan gjere viss statsmakta ikkje oppfyller sine plikter.
Thomas Hobbes, John Locke og Jean-Jacques Rousseau er gjerne dei mest kjende filosofane som har skrive om dette. I tillegg kjem moderne filosofar som John Rawls.
Kontraktualism Social kontrakt عقد اجتماعي Vertragstheorie Ühiskondlik leping Social contract Contrato social Théories du contrat social 사회 계약 אמנה חברתית Socialinis kontraktas Sociaal contract 社会契約 Umowa społeczna Contrato social Social contract Yhteiskuntasopimus געזעלנשאַפֿטלעכער טשאַרטער
Jeløy kyrkje
Jeløy kyrkje i Moss kommune vart vigsla den 27. april 1975. Det er ei arbeidskyrkje der sjølve kyrkja er naustforma. Kyrkjesalen kan koplast saman med forsamlingsrommet for kyrkjelyden. Til saman har kyrkja 615 sitjeplassar.
Altartavla er eit glasmåleri av Victor Sparre som dekker heile fondveggen og illustrerer livsens tre og Jesu lidingsveg. Eit sidealtar er laga av Tor Lindrupsen. Orgelet vart bygd av Brødrene Torkildsen (1977, utvida 1982).
Det har vore akustikkproblem og lekkasjeproblem ved kyrkja, og ho har vorte påtent tre gonger.
Kyrkjegarden for Jeløy er ved Jeløy kapell, om lag halvannan kilometer lenger nord.
Avon i Bristol
Avon er ei elv i England, sørvest i landet. For å skilje ho frå fleire andre elvar som heiter Avon i Storbritannia, vert ho gjerne kalla Lower Avon eller Bristol Avon. Namnet Avon kjem av det walisiske ordet afon for «elv».
Avon spring ut nord for landsbyen Acton Turville i South Gloucestershire og deler seg i to før ho samlar seg att og renn gjennom Wiltshire. I dei nedre delane frå Bath til Severn-estauaret i Avonmouth nær Bristol er elva farbar og vert kalla Avon Navigation.
Berlevåg skole
Berlevåg skole er ein norsk offentleg grunnskule i Berlevåg kommune i Troms og Finnmark fylke. Han har 158 elevar i ti skoleklassar, desse er fordelte på klassetrinn frå fyrste til tiande. Skulen dekkjer heile barne- og ungdomstrinnet.
Leiar for skulen er rektor Brynjar Langås.
NPK-språket
NPK-språket er ei språkhandbok som er laga ut frå språknorma til Nynorsk pressekontor (NPK). Ho er ei systerbok til NTB-språket, Norsk Telegrambyrå si handbok frå 2007. Boka er delt i to hovuddelar. Først kjem ein språkråddel på om lag 160 sider. Til slutt har ho ei ordliste på vel 30 000 ord.
NPK-norma følgjer i stor grad gjeldande nynorskrettskriving. Ordlista har færre valfrie former enn i offisiell rettskriving.
Sjølv om NPK-språket er innretta mot journalistar, er boka meint som ei rettessnor for andre som skriv nynorsk.
Kjelder
''NPK-språket. Ordliste og språkråd''. Kunnskapsforlaget 2010
Bad Oldesloe
Bad Oldesloe er ein by og ein kommune i forbundslandet Schleswig-Holstein i Tyskland. Folketalet var 24 841 i 2021 og kommunen omfattar 52,6 km². Byen ligg 30 kilometer sørvest om Lübeck.
24. april vart Bad Oldesloe bomba av allierte flystyrkar og 706 menneske vart drepne.
Høydal
Høydal er ei bygd i Volda kommune som ligg på sørsida av Austefjorden. Fylkesveg 651 går gjennom bygda, som er ei blanding av fritidshus og busetnad for vanlege fastbuande.
Historie
På 1900-talet var det noko småindustri i bygda, til dømes et par-tre trevarefabrikkar, eit par båtbyggeri og ein betongfabrikk. Grunnen til den relativt store industriverksemnda, var etableringa av Høydal elektrisitetsverk i 1917 som eit lutlag med 17 eigarar. Dette kraftverket vart avvikla på 80-talet, men på slutten av 90-talet vart to nye kraftverk etablerte. Høydalen var veglaus fram til 1966 då bygda vart knytt saman med Håvik og vidare til Fyrde. I 1973 vart det veg til Bjørneset og Straumshamn vestover. På grunn av desse vegsambanda, var det venta vekst i Høydalen, men resultatet vart motsett. I 2017 var det berre ein møbelfabrikk att i Høydal, som heiter Høydal Møbelfabrikk AS. Det var 60 personar med røysterett i bygda ved kommunevalet i 2007.
Kaminuma Bluff
Kaminuma Bluff er ein bratt, isdekt skrent med ei høgd på over 200 m nær kysten søraust på Ross Island. Skrenten ligg halvvegs mellom Cape Mackay og Cape Crozier. Etter forslag for P.R. Kyle vart han namngjeven av Advisory Committee on Antarctic Names (US-ACAN) (2000) etter Katsutada Kaminuma ved Det nasjonale polarforskingsinstituttet i Japan, som var med på å starte dei internasjonale seismiske studiane av Mount Erebus (IMESS), 1980-81 til 1986. det var eit felles prosjekt mellom USA, Japan og New Zealand. Kaminuma leia den japanske avdelinga og fortsette arbeidet i Antarktis sør på Mount Erebus i mange år.
1893 Jakoba
1893 Jakoba er ein hovudbelteasteroide. Han blei oppdaga den 20. oktober 1971 av Paul Wild ifrå Observatorium Zimmerwald i Zimmerwald.
José Carlos José
José Carlos da Silva José, ofte berre José Carlos, er ein portugisisk tidlegare fotballspelar frå Vila Franca de Xira. Forsvarspelaren vann cupvinnarcupen 1964 med Sporting Lisboa og tok VM-bronse 1966 med Portugal sitt landslag.
Klubbspel
José Carlos spelte på toppserielaget CUF Barreiro frå 1960 til -62. Dei neste 12 sesongane gjorde han teneste i Sporting Lisboa, der han var med om å vinne tre portugisiske meisterskapstitlar og fire nasjonale cuppokalar. I mai 1964 tok han plass i midtforsvaret då Sporting vann finalen i cupvinnarcupen 1964, etter 1-0 mot ungarske MTK Budapest i Antwerpen. Han avslutta som aktiv med ein sesong i Braga 1974/75.
Landslagsspel
José Carlos spelte 36 kampar for Portugal i tida 1961-71, utan å skåre. Under Fotball-VM 1966 var han med i semifinalen mot England som enda med tap 2-1 og bronsefinalen mot Sovjetunionen, der Portugal sikra seg bronsemedaljen med eit seint 2-1-mål. Han var lagkaptein i 4 av sine 5 siste kampar.
Toppen Bech
Ellen Åse «Toppen» Bech Langballe  er ein norsk journalist, redaktør, forfattar og programleiar. Ho vert kanskje hugsa best frå dokumentarserien Herskapelig.
Janne Haaland Matlary
Janne Haaland Matlary er ein norsk statsvitar og politikar (tidlegare KrF, no Høgre). Ho er professor i internasjonal politikk ved Universitetet i Oslo. Ho var statssekretær i Utanriksdepartementet i sentrumsregjeringa 1997–2000 og 1. vararepresentant til Stortinget frå Oslo 2009–2013.
Bakgrunn og karriere
Ho voks opp i Mandal som dotter av Sverre og Ada Haaland. Som 17-årig gymnasiast vann ho ein stilkonkurranse om utviklingshjelp, der premien var ein tur til New York og SN. i 1985 gifta ho seg med den ungarske Arpad Albert Ludvig Matláry.
Matalart har examen artium frå Mandal gymnas frå 1976, mellomfag i idéhistorie frå Universitetet i Oslo frå 1978, mastergrad i samanliknande politikk, politisk teori og moderne europeisk historie frå University of Minnesota frå 1980, magistergrad i statsvitskap frå Universitetet i Oslo frå 1983 og doktorgrad frå same universitet frå 1994. Haaland Matlary har òg kurs i amerikansk-europeiske tilhøve frå Claremont McKenna College frå 1982, samanliknande europeisk politikk frå European University Institute frå 1982, fransk forretnings- og konversasjonsspråk frå Centre culturel français d'Oslo frå 1989 og internasjonal bedriftsleiing frå Bedriftsøkonomisk Institutt frå 1990.
Matlary var forskar ved Norsk utanrikspolitisk institutt (NUPI) 1987–1992 og forskingsdirektør ved ARENA – Senter for europaforskning 1995–1997, og er professor i internasjonal politikk ved Universitetet i Oslo frå 2001. Forskingsfeltet hennar er primært tryggleikspolitikk og strategi, mellom anna knytt til NATO og EU, men òg politiske ideologi og verdispørsmål.
Ho er medlem av den katolske kyrkja. Ho var rådgjevar for Det pavelege rådet for rettferd og fred og Det pavelege rådet for familien inntil 2013, og er no medlem av Det Pavelige Vitskapsakademi, avdeling samfunnsvitskap. Ho har òg vore utanrikspolitisk rådgjevar for fyrsten av Liechtenstein, medlem av Forsvarspolitisk utvalg og spaltist i fleire aviser og tidsskrift. Ho skriv fast i Globalt-spalta i avisa Dagens Næringsliv.
Ho har vore politisk aktiv i Kristeleg Folkeparti og var statssekretær i Utanriksdepartementet under utanriksminister Knut Vollebæk 1997–2000. I 2009 vart ho vald til 1. vararepresentant til Stortinget frå Oslo. Ho melde seg ut av KrF i 2011 fordi ho meinte partiet ikkje var medvite den kristendemokratiske ideologien og borgarlege tilhøyret sitt. I 2012 melde ho seg inn i Høgre.
Janne Haaland Matlary vart i 2001 utnemnd til dame av Malteserordenen.
Stambolovo
Stambolovo (bulgarsk Стамболово) er ein landsby og ein kommune i provinsen Khaskovo i Bulgaria. Kommunen omfattar 26 busetnader, men ingen byar.
Kommunen har eit areal på 277 km2. Ved folketeljinga i 2011 hadde kommunen 5 934 innbyggjarar, medan sjølve landsbyen hadde 643 innbyggjarar.
Dei største busetnadene i kommunen er:
Rendsburg
Rendsburg er ein by og ein kommune sentralt i forbundslandet Schleswig-Holstein i Tyskland. Folketalet var 28 977 i 2021 og kommunen omfattar 23,7 km². Byen ligg ved elva Eider, ei 30 kilometer vest om Kiel.
An-Nabk
Historie
Al-Nabk vart nemnt av arabiske geografar på 1100- og 1200-talet. Ibn Jubayr skreiv at det var ein landsby nord for Damaskus «med mykje rennande vatn og vide enger.» Yaqut al-Hamawi skreiv i 1225 at han «er ein fin landsby med glimrande forsyningar. Her er ei merkverdig kjelde som har kaldt vatn om sommaren, og klårt, flott vatn. Dei seier at kjelda er ved Yabrud.»
Nahal Poleg
Nahal Poleg er ei elv på Sharonsletta i Israel som munnar ut i Middelhavet mellom Netanya og Wingate institutt.
Leia
Elva spring ut mellom Tira og Ramat HaKovesh, aust for Mishmeret. Ho renn vestover til sjøen, og svingar nord ved Batzra. Elva renn stort sett berre til tider av året, men mot slutten av vert ho heilårleg. Det er ein menneskeskapt opning iKurkar-ryggen som går frå sør til nord langs kystsletta.
Historie
Det nærliggande arkeologiske funnet i Tel Poleg vart graven ut og avdekka ein festningsby frå bronsealderen. Staden er stort sett øydelagd av eit moderne steinbrot. Den originale opninga i Kurkarryggen vart laga i bronsealderen, og opna på ny i romersk tid. På 1200-talet tetta opninga seg til og eit myrområde danna seg på austsida. Opninga vart opna att i 1935 og rann igjen fritt gjennom ryggen.
Ad Dulu`
Ad Dulu` er ein landsby i Al Madinah-regionen vest i Saudi-Arabia.
Fritt Folk
Fritt Folk var ei avis som kom ut som riksorgan for Nasjonal Samling frå 1936 til 1945.
Opplaget vart oppgjeve til 100 000 eksemplar medrekna gratiseksemplar.
Holleby kyrkje
Holleby kyrke (tidlegare Holleby kapell ) er ei langkyrkje i Sarpsborg kommune i Viken fylke.
Kyrkja vart oppført i tre i 1919–20 og har 107 sitjeplassar.
Fem vindauge i koret har glasmåleri av Veslemøy Nystedt Stoltenberg.
ʽAjmiyah
ʽAjmiyah er ein landsby i Al Madinah-regionen vest i Saudi-Arabia.
Brattøy
Brattøy eller Abrupt Island er ei øysom ligg 2,5 km aust for Langøy, aust for Øygarden og Edward VIII Bay. Ho vart kartlagd av norske kartografar frå flyfoto teken av Lars Christensen-ekspedisjonen, 1936–37. Det norske namnet vart omsett av ANCA etter ANARE (Australian National Antarctic Research Expeditions) i 1954 som kartla området.
Heimerdinger
Heimerdinger er eit etternamn knytt til tyskarar og askenasar som opphavleg kom frå Heimerdingen i Württemberg. Kjende namneberarar er:
Namnet kan også visa til ein figur i dataspelet League of Legends.
The Path of a Decent Groove
The Path of a Decent Groove er det 11. studioalbumet til den amerikanske musikaren Tony Joe White, gjeve ut i 1993. Albumet kom berre ut i Frankrike, der Tony Joe White kort tid før hadde vore på turné i lag med Eric Clapton og Joe Cocker.
Albumet vart spelt inn i heimestudioet til White, og han spelte dei fleste instrumenta sjølv.
Montmollin
Montmollin er ein kommune i distriktet Val-de-Ruz i kantonen Neuchâtel i Sveits. Kommunen har innbyggjarar  og eit areal på. Kommunesenteret ligg 772 meter over havet.
St. Paul kyrkje
St. Paul kyrkje er ei kyrkje i Bergen frå 1876 som høyrer til den katolske St. Paul kyrkjelyd.
Historie
Stub samla inn pengar frå gjevarar i Tyskland, Italia, Sveits, Frankrike, Belgia og Nederland. Også paven gav ein betydeleg sum og den katolske dronning Josefine gav også ein stor sum til prestegarden som blei bygd i samanheng med kyrkja.
Bygget vart teikna av den italienske greven Mella frå Vercelli og bygginga vart leia av F. Fromholz som var frå ein tysk del av Polen, men busett i Bergen. Kyrkja vart i hovudsak oppført av materiale frå Noreg. Fundamenta var uthogne av naturstein frå fjella kring Bergen, og golvet var flislagt med norske fliser. Søylene vart laga i Danmark. Høgalteret og to sidealter vart laga av norsk marmor.
Kyrkja vart innvigd den 29. juni 1876. De to sidealtera hadde statuer av respektive Maria og Josef. I tillegg var det statuer av alle dei tolv apostlane i kyrkjeskipet. Statuene og krusifikset som var over høgalteret vart laga i Frankrike.
Orgelet var laga av den norske orgelmakaren A. Erichsen i Christiania og vart gitt i gåve av dronning Josefine.
Mallakastër
Mallakastër er ein kommune i regionen Fier i Albania. Kommunen ligg noko sør for midten av landet, søraust for Fier. Han grenser i nordaust til regionen Berat, i søraust til regionen Gjirokastër og i sørvest til regionen Vlorë.
St. Paul kyrkje
Historie
Frå 1970-talet kom det stadig fleire katolikkar til Bergen og storleiken på kyrkjelyden auka. På 2000-talet kom det særleg mange polakkar til landet, noko som gjorde at kyrkja blei for lita for kyrkjelyden.
Mallakastër
Kommunen vart oppretta gjennom ei admininistrasjonsreform i 2014, ved at den tidlegare bykommunen Ballsh vart slått saman med landkommunane Qendër Dukas, Greshicë, Aranitas, Hekal, Ngraçan, Kutë, Fratar og Selitë. Dei tidlegare kommunane inngår no som kommunaleiningar i den nye storkommunen. Kommunen har hovudsete i Ballsh.
Ved folketeljinga i 2011 hadde dei ni kommunane som i dag utgjer storkommunen Mallakastër, til saman hadde 27 062 innbyggjarar.
Tidlegare administrativ inndeling
Fram til år 2000 var dei tidlegare by- og landkommunane ein del av distriktet Mallakastër.
BBC World Service
BBC World Service er ein divisjon i det britiske medieselskapet BBC som kringkastar internasjonale nyhende over radio på 33 ulike språk til rundt 150 millionar menneskje over heile verda. I likskap med BBCs andre radio- og fjernsynstenester, finansierast BBC World Service gjennom ein kringkastingsavgift.
BBC World Service vart tidlegare produsert i Bush House i London, men vert no send frå Broadcasting House.
Krall Crags
Krall Crags er ei to fjellknausar med ei høgd opp mot over 1400 m i nordvestsida av Mount Erebus på Ross Island. Dei ligg 2,2 km vest-nordvest for Abbott Peak. Etter forslag for P.R. Kyle vart dei namngjevne av Advisory Committee on Antarctic Names (US-ACAN) (2000) etter Sarah Krall som arbeidde over 10 år med å støtte forskinga i Antarktis. Ho var kokk og leirstyrar ved den nedre Erebus Hut under Dante-roboteksperimentet til National Science Foundation (NSF)-NASA på Mount Erebus 1992-93. Ho styrte òg matlageret ved McMurdo-basen, var luftputefartøypilot og har vore helikopterteknikar.
1895 Larink
1895 Larink er ein hovudbelteasteroide og går i bane innanfor asteroidefamilien Themis. Han blei oppdaga den 26. oktober 1971 av Luboš Kohoutek ifrå Hamburger Sternwarte i Bergedorf i Hamburg.
Topolovgrad
Topolovgrad (bulgarsk Тополовград) er ein by og ein kommune i provinsen Khaskovo i Bulgaria. Kommunen omfattar byen Topolovgrad og 20 andre busetnader.
Kommunen har eit areal på 711 km2. Ved folketeljinga i 2011 hadde kommunen 11 681 innbyggjarar, medan sjølve byen hadde 5 588 innbyggjarar.
Dei største busetnadene i kommunen er:
Chumbawamba
Chumbawamba er ei anarkistisk pop-gruppe frå Leeds i England som har eksistert sidan 1982. Gruppa er vidkjend for hiten «Tubthumping» som nådde 2. plass på listene i Storbritannia og Noreg og 6. plass i USA i 1997, hadde dei i 2010 gjeve ut 15 offisielle album, i tillegg til ei rekkje EP-ar, kassettar, konsertplater og samleplater. Dei har òg delteke på ei rekkje ulike prosjekt saman med andre artistar.